ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰሜናዊን ደቡባውን ምዕራብ ካሜሩን `ብህውከት ተሓሚሳ` ኢሉ ኣምነስቲ ኢንተርናሽናል 13 ሰነ 2018 ምንጪ ስእሊ, AFP መንግስቲ ካሜሩንን ገለ ዕጡቓት ተቓወምትን ኣብ ልዕሊ እቶን ቋንቋ እንግሊዝ ዘዘውትራ ከባቢታት ሃስያ ብምውራዶም፡ ኣምነስቲ ኢንተርናሽናል ኮኒኑ። እቶም ዝበዝሑ ቋንቋ ፈረንሳ ዝዛረቡ ካሜሮናዉያን ነቶም ውሑዳት ቋንቋ ኣንግሊዝ ዝዛረቡ ሰባት ከምዘግልልዎም ይግለጽ። እቲ ኣብ ልዕሊ`ቶም ህዝቢ ዝወርድ ሃስያ መዳርግቲ ዘይብሉን ናብ ዘየድሊ ብረታዊ ጎነጽ ከይምዕብል ስግኣት ከምዘሎን ኣምነስቲ ገሊጹ። "ኣእዳውና ኩሩንኩሪት ብምእሳር፡ ኣፍና ብሽጎማኖ ብምዕባስ፡ ምሉእ ገጽና ኣብ ማይ ብምጥሓል እዮም ዘሰቓዩና ነይሮም" ኢሉ ሓደ ካብቶም 23 ሃስያ ዝወረዶም ተቐማጦ ከተማ ዳዲ፡ ንኣምነስቲ ኢንተርናሽናል ክሕብር ከሎ። "ሰለስተ መዓልቲ ኣብ ኢድ`ቶም ኣባላት ሰራዊት ኣብ ዝነበርናሉ እዋን "ብባዴላ፣ ማርቴሎ፣ ጸፋሕቲ ጣውላን ናይ ኳሬንቲ ገመድን ቀጥቂጦምናን ውዑይ ማይ ደፊኦምልና። ኣነ ምስ ኣእወይኩ ድማ ብሓዊ ናይ ሽጋራ ኣቃጺሎምኒ ኢሉ" ሓደ ካብቶም ሃስያ ዝወረዶ ዜጋ። ሓደ ኣብ ሰሜናዊ-ምዕራብ ካሜሮን ኣብ መንግስታዊ ቤት ትምህርቲ ዝምህር መምህር ንኣምነስቲ ኢንተርንሽናል ክሕብር ከሎ ዕጡቓት ተፈንጨልቲ ጉጅለታት ነታ ቤት ትምህርቲ ኣብ ዘጥቅዑሉ እዋን ተኲሶም እግሩ ከምዘቑሰልዎ ገሊጹ። "እቶም መጥቃዕቲ ዝፈጸሙ ሰባት ነቲ ምምሃር ደው ክብል ዘመሓላልፍዎ ጻውዒት ምቅዋመይ ስለዘቖጠዖም፡ ኣእዳወይ ሓፍ ከብል ሓቲቶምኒ። ጌና ሓፍ ከየበልኩ ከለኹ ድማ ተኲሱለይ፡ ኣብ መሬት ድማ ጻሕ ኢለ ወዲቐ" ኢሉ እቲ መምህር። እዚ ገለ ካብቲ 150 ፍጻሜታት በቶም ግዳያትን መሰኻኽር ዓይኒ ዝቐረቡ ጭብጢታትን ብኣምኔስቲ ኢንተርንሽናልን ዝተሰነደ'ዩ። ምንጪ ስእሊ, Getty Images ኣብ ልዕሊ ህዝቢ ዝወረደ ሃስያ ድሕሪ 2016 ገለ ንመሰል ደቂ ሰባት ዝጣበቑ ሰባት ናጽነት ናይቲ ዝበዝሐ ቋንቋ እንግሊዝ ዝዝውተረሉ ካባቢታት ስሜናዉን ደቡባዉን ምዕራብ ካሜሮን ምስ ጠለቡ እቲ ከባቢ ሰላም ሓሪምዎ ጸኒሑ። እቶም ዝበዝሑ ቋንቋ ፈረንሳ ዝዛረቡ ካሜሮናዉያን ነቶም ውሑዳት ቋንቋ ኣንግሊዝ ዝዛረቡ ሰባት ከምዘግልልዎም ይገልጹ። "ኣብቲ ቋንቋ እንግሊዝ ዝዝውተረሉ ከባቢታት ብቐጻሊ ህውከት ተጎቢኡ ይርከብ" ኢላ ናይቲ ከባቢ ምክትል ዳይሬክተር ኣምነስቲ ኢንተርናሽናል ሳሚራ ዳውድ። "እቲ ናይቲ መንግስቲ ሓይላ ግብረ-መልሲ፡ ነቲ ህውከት ንምህዳእ ኣይፈየደን፡ በንጻሩ ነቶም ህዝቢ ካብቲ ሃገር ክንጽሎምን ኣብቲ ከባቢ ድማ ሰላም ክዘርግን እንተዘይኮይኑ ካልእ ፋይዳ ኣይነበሮን" ኢላ ሳሚራ። "ናይ ጸጥታ ሓይልታትታ ብቲ ከባቢ ኣብ ዘካየድዎ ወፍሪ፡ ብዘይኣፈላላይ ነቲ ህዝቢ ብምቕታሎምን ምእሳሮምን ምቕጥቓቶምን ኣሽሓት ተቐማጦ እቲ ከባቢ ካብ መረቤቶም ኣመዛቢሎምዎም" ኢላ ሳሚራ። ምቅጻል ኣብያተ ትምህርቲ እቲ ጸብጻብ ከምዝሕብሮ ኣባላት ሰራዊት ነተን ቁሸታት ከምዝደምሰስወን ይሕብር። እቶም እሱራት ዓይኖም ብጨርቂ ብምሽፋን በባትርን ሽቦን ብሰደፍ ጠብናጁን ከምዝተሃርከሙን "ብኳሬንቲ ከምዝተቐትሉን ብማይ ውዑይ ከምዝተለብለቡን" እቲ ጸብጻብ ይሕብር። እንተኾነ፡ ኣፈኛ ሰራዊት ዲድየር ባጂክ ነቲ ናይ ኣምነስቲ ኢንተርናሽናል ጸብጻብ "ቤላ ቤሎው" ኢዩ ኢልዎ። እቶም ዕጡቓት ተፈንጨልቲ ጉጅለታት`ውን 44 ናይ ጸጥታ ሓይልታት ብምቕታሎምን ብርክት ዝበላ ኣብያተ ትምህርቲ ድማ ካብ ለካቲት 2017 ስጋብ ግንቦት 2018 ዘሎ እዋን ብምጥቅዖምን "ኣብቲ ህዝቢ ፍርሒ ንኽነግስ ብምግባሮምን" ኣምኔስቲ ኢንተርናሽናል ወንጂላቶም። እቶም ዕጡቓት ኣብ ርእሲ "ኣብያተ ትምህርት ምንዳዶም ነቶም መማህራን ድማ ምምሃር ደው ከብሉ ጸቕጢ ይፈጥሩሎም" ከምዘለው ሳሚራ ገሊጻ። ገለ ጭቃ ዓዲ ምስ መንግስቲ ብምውጋኖም ኣብ ልዕሊኦም ሓሙሽተ መጥቃዕትታት ከምዝተፈጸመም ኣምነስቲ ኢንተርናሽናል ኣብ ጸብጻቡ ገሊጹ። ገለ ንመሰል ደቂሰባት ዝጣበቑ መንግስቲ ድሕነት ህዝቢ ከላኸልን "በቶም ናይ ጸጥታ ሓይልታትን ዕጡቓት ተፈንጨልትን ዝተፈጸመ ገበናት ተሓታትነቶም ንህዝቢ ኪገልጹን" ሓቢሮም። "ብቕጽበት ዘይሕጋውን ዘየድልን ኣመና ሓይሊ ምጥቃም ደው ከብሉን ድሕነት ህዝቢ ድማ ክሕሎን ጸዊዖም" ኢሉ እቲ ጸብጻብ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
